সাবিনার মা মমতাজ বেগম ও বড় বোন হাফিজা খাতুন হাসপাতালে আছেন সাবিনার সঙ্গে। তাঁরা বলেন, সাবিনার স্বামী ভ্যান চালিয়ে পরিবারের খরচ মেটাতেন। কিন্তু দুই সন্তানসহ চারজনের ওই সংসার আর সামান্য আয়ে চলছিল না। এমন সময় পাশের গ্রামের মমতাজ নামের এক নারী সাবিনাকে ঢাকায় থাকা তাঁর এক আত্মীয়ের বাড়িতে কাজ করার প্রস্তাব দেন। থাকা-খাওয়া বাদে প্রতি মাসে ৫ হাজার করে টাকা দেওয়া হবে বলেও জানান। ওই প্রস্তাবে রাজি হয়ে গত বছরের মে মাসে ওই নারীর সঙ্গে ঢাকায় যান সাবিনা। প্রায় এক বছর হয়ে গেলেও কারও সঙ্গে কোনো যোগাযোগই রাখতে দেওয়া হয়নি সাবিনাকে। সঙ্গে একটি মুঠোফোন নিয়ে গেলেও যাওয়ার পর তা কেড়ে নেওয়া হয়।